Vuosi lähestyy loppuaan ja on aika tehdä katsaus kirjoihin, jotka herättivät erityistä kiinnostusta Kirja-verkkokaupassa. Mikä oli suosituin kategoria? Entä mikä dekkari nousi aivan erityiseen suosioon? Tutustu listaukseen ja löydä omat suosikkisi.
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Vuoden 2024 myydyimmät kirjat
Vuosi lähestyy loppuaan ja on aika tehdä katsaus kirjoihin, jotka herättivät erityistä kiinnostusta Kirja-verkkokaupassa. Kategorioista vuoden 2024 suosikiksi nousi tietokirjat ja monien asiakkaiden kirjahyllyt täydentyivät uusilla keitto- ja käsityökirjoilla, taloudenhallintaoppaalla, elämäkerralla ja erään popmuusikon tarinalla. Myydyimpien listalle kuului myös suuren suosion saavuttaneita hevosaiheisia lastenkirjoja ja yksi aivan erityinen, ennätyksiä rikkonut Islantiin sijoittuva dekkari neljännellä osallaan. Tutustu vuoden 2024 kärkikymmenikköön alta. Ensi vuonna ilmestyvistä kirjoista eniten ennakkotilauksia ovat saaneet Janne Sarjan kirjoittama elämäkerta Loppuunmyyty - Janne Kataja (signeerattu) ja Topi Borgin muistelmateos Normaaliusrodeo (signeerattu). Tutustu kaikkiin kevään 2025 uutuuskirjoihin tästä.
Osta tästä
Katso myös kuukauden Top 20 -kirjat
# Vuoden 2024 Top 10 -kirjat
Rakel
Atlantin aalloilla saapuvat suurimmat salaisuudet. Rikosetsivä Hildur Rúnarsdóttirin arki on pitkästä aikaa seesteistä, hän on käynyt surffauslomalla Havaijilla ja Länsivuonoilla on ollut rauhallista. Myös Jakob Johanson on tyytyväinen, vaikka Jakobin pojan kotiutuminen Islantiin ei ole sujunut ongelmitta. Hildur käy säännöllisesti vanhainkodissa tapaamassa perhetuttavaansa Helgaa. Vanhoja muistellessa alkaa paljastua uusia, yllättäviä asioita Rakel-äidistä. Hildurin lapsuuden kotitalon remontti etenee, kunnes pahin mahdollinen salaisuus paljastuu.
##### 28,90 € #####
Osta tästä
Iman ja Leena – Arkisafkaa
Arkisafkan ei tarvitse olla mautonta eikä sen kokkaamisen työlästä uurastusta. Arjen sankareiden Imanin ja Leenan resepteillä loihdit monipuolisia, sesongin mukaisia ja edullisia ruokia mausta tinkimättä. Arkisafkaa on kirja niihin hetkiin, kun ei huvita, ja niihin, kun huvittaa. Se koostuu Imanin ja Leenan keittiön tukipilareista, yli 70 reseptistä, jotka on jaoteltu vuodenaikojen mukaan. Mutkattomat ohjeet helpottavat arkea, mutta tekevät myös vieraat ikionnellisiksi viikonlopun illanistujaisissa. Toimitukset alkaen 13.1.2025.
##### 34,90 € #####
Osta tästä
Mutkatonta & maukasta
Arjen pelastava keittokirja, jonka reseptit ovat läpäisseet lapsiperheen stressitestin. Sara Parikka on ollut innokas kotikokki lapsesta alkaen. Hänestä ruoan täytyy olla maistuvaa, mutta sen pitää myös valmistua sukkelasti. Saran ruokaohjeet sopivatkin niihin hetkiin, kun oma mielikuvitus ei säkenöi, kun haluaa syödä hyvin mutta oikoa mutkia tai kun vieraille pitää keksiä jotain tarjottavaa ilman hermoromahdusta.
##### 30,90 € #####
Osta tästä
Rambon talli: Kadonneiden hevosten mysteeri
Fanitetun Schleichtalli Rambo -YouTube-kanavan seikkailut jatkuvat nyt myös kirjoina! Sarjan ensimmäinen osa kertoo suosikkihahmo Elinan saapumisesta Rambon tallille. Tunnetko jo tallitytöt taikka vuonohevosen Felixin? Rambon tallin väkeen tutustutaan kirjasarjan avausosassa, jossa Elina muuttaa uudelle paikkakunnalle ja aloittaa ratsastamisen Rambon tallilla. Yhtäkkiä tallin hevoset alkavat kadota, ja kisatiimiläiset epäilevät viimeisimpänä tallille tullutta Elinaa. Saako Elina kavereineen selvitettyä kadonneiden hevosten mysteerin?
##### 19,90 € #####
Osta tästä
Rambon talli: Yön hevonen
Sarjan toisessa osassa syysleiri saa hurjan käänteen, kun leiriläiset kohtaavat salaperäisen hevosen. Rambon tallin syysleiri on alkanut! Yöllä nousee kova myrsky, ja leiriläisten mielikuvitus lähtee laukalle, kun he kuulevat ulkoa kummallista ääntä. Ikkunasta kurkistaessaan he näkevät metsän laidalla vaeltelevan hevosen, joka on yksin ja kylmissään. Tytöt päättävät lähteä mystisen hevosen perään. Pian he saavat kauhukseen huomata, että olisi ollut parempi jäädä sisälle lämpimään...
##### 19,90 € #####
Osta tästä
Heikki Silvennoinen
Heikki Silvennoinen pohtii menestystään, menneisyyttään, tulevaisuuttaan ja tehtäväänsä maailmassa – viihdyttämisen sietämätöntä keveyttä ja arvoitusta kaiken takana. Toiset meistä kestävät kolhuja enemmän, toiset vähemmän. Silti kaikista löytyy kohta, joka murenee ennemmin tai myöhemmin. Niin kävi myös Heikki Silvennoiselle. Nousut ja laskut on Heikki Silvennoisen omin sanoin kertoma elämäntarina ja paikoin syviinkin vesiin sukeltava henkilökuva, joka paljastaa, että kirjan kohde on aidoimmillaan jotain aivan muuta kuin sketsihahmojensa kaltainen häröilijä 24/7.
##### 29,90 € #####
Osta tästä
Neulova kettu - Värikkäitä neuleita
Nuuksio, Sipoonkorpi, Meiko, Aulanko... Suomi on täynnä toinen toistaan kauniimpia paikkoja. Niiden inspiroimana syntyi tämä väriterapia pohjoismaisten neulemallien muodossa. Tiina Lukkarinen – Neulova Kettu – on introvertti, joka rakastaa villan karheutta, värileikkejä ja luonnon kauniita yksityiskohtia. Hän rikkoo rajoja väriyhdistelmillään ja innostaa toisia neulojia kokeilemaan jotain uutta. Sukella siis neuleiden maailmaan, tartu puikkoihin ja anna mielikuvituksen lentää värien muodossa.
##### 27,90 € #####
Osta tästä
Helmat 2
Ompele ihanimmat kesävaatteet Mekkotehtaan uusilla ohjeilla. Mekkotehtailijoiden viides ompelu- ja kaavakirja jatkaa huippusuositun Helmat-kirjan jalanjäljissä. Tällä kertaa mukana on kuuden ihastuttavan ja ajattoman mekkomallin lisäksi ohjeet hameeseen, shortseihin, haalariin, toppiin ja huppariin. Kaikkiin kirjan malleihin on kaavat sekä aikuisille (koot 34–52) että lapsille (koot 86–140 cm). Ommeltavaa riittää teet vaatteita sitten itselle, lapselle tai molemmille.
##### 31,90 € #####
Osta tästä
Vaurastu viisaasti
Kuluta vähemmän. Tienaa enemmän. Sijoita säännöllisesti. Aiheuttavatko oman talouden hallinta ja kulujen budjetointi sinussa epävarmuutta? Duunariperheestä ja nollavarallisuudesta ponnistanut Esa Juntunen on kasvattanut itselleen yli puolen miljoonan euron varallisuuden kolmekymppisenä ilman perintöjä, pikavoittoja tai muitakaan oikoteitä. Vaurastu viisaasti -kirjassa hän kertoo käytännönläheisesti, kansantajuisesti sekä konkreettisin ja henkilökohtaisin esimerkein, miten sinäkin pystyt lähtötilanteestasi riippumatta saamaan taloutesi kuntoon ja nostamaan sen tasolle, jota et ehkä ole edes pitänyt mahdollisena.
##### 30,90 € #####
Osta tästä
Käännekohta
”Vaikka olen jo pitkään tietoisesti työstänyt ajatusta, että aikani artistina on tullut tiensä päähän, ei se tarkoita, etteikö lopettamiseen liittyisi valtavasti tiedostettua ja tiedostamatonta epävarmuutta ja pelkoa.” Kun Antti Tuisku asteli 9. heinäkuuta 2023 alas Ruisrockin päälavalta, päättyi samalla yksi Suomen musiikkihistorian hienoimmista urista. Idolsista alkanut lukemattomia hittejä, ikimuistoisia keikkoja, vääjäämättömiä vastoinkäymisiä ja huikeita onnistumisia sisäänsä kietonut tarina oli tullut päätökseensä, ja edessä häämötti hyppy tuntemattomaan.
##### 32,90 € #####
Osta tästä
Ilmainen toimitus yli 35 € tilauksiin. Tilaa joulun kirjalahjat viimeistään 15.12.2024 mennessä, niin paketit ehtivät hyvin perille. Kirjalahjoilla on pidennetty palautusoikeus 7.1.2025 asti.
WSOY • Tammi • Johnny Kniga • Kosmos • Bazar • Docendo • Minerva • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste